 Štefanova ulica 2, 1501 Ljubljana T: 01 428 40 00

 F: 01 428 47 33

 E: gp.mnz@gov.si

 [www.mnz.gov.si](http://www.mnz.gov.si)

|  |
| --- |
| Številka: 500-230/2025/14 (102-05) |
| Ljubljana, 17. 10. 2025 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Poročilo o udeležbi delegacije Ministrstva za notranje zadeve pod vodstvom državne sekretarke Tine Heferle na srečanju notranjih ministrov Berlinskega procesa, London, 14. in 15. oktober 2025 – predlog za obravnavo |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 55/09 Odl.US: U-I-294/07-16, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ……seji dne …... sprejela naslednji sklep: Vlada Republike Slovenije se je seznanila s Poročilom o udeležbi delegacije Ministrstva za notranje zadeve pod vodstvom državne sekretarke Tine Heferle na srečanju notranjih ministrov Berlinskega procesa, London, 14. in 15. oktober 2025.Barbara Kolenko Helbl  generalna sekretarkaPriloga:* Poročilo

Prejmejo:* Ministrstvo za notranje zadeve
* Ministrstvo za zunanje in evropske zadeve
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve,- mag. Petra Marolt Vajda, sekretarka, Služba za evropske zadeve in mednarodno sodelovanje, Ministrstvo za notranje zadeve |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| Delegacija Ministrstva za notranje zadeve pod vodstvom državne sekretarke Tine Heferle se je 14. in 15. oktobra 2025 v Londonu udeležila srečanja notranjih ministrov Berlinskega procesa. Udeleženci so razpravljali o krepitvi regionalnega sodelovanja na področju varovanja in upravljanja meja, zaščiti žensk in deklic v digitalni dobi ter krepitvi sodelovanja na področju preprečevanja organiziranega kriminala. Srečanja so se udeležili ministri in drugi visoki predstavniki partnerskih držav EU, držav Zahodnega Balkana, visoki predstavniki evropskih inštitucij in regionalnih organizacij. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR: /**(Samo če izberete DA pod točko 6.a.)/ |
| **7.b Predstavitev ocene finančnih posledic pod 40.000 EUR:** / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| **Boštjan Poklukar****minister** |

**Poročilo o udeležbi delegacije Ministrstva za notranje zadeve pod vodstvom državne sekretarke Tine Heferle na srečanju notranjih ministrov Berlinskega procesa, London, 14. in 15. oktober 2025**

Delegacija Ministrstva za notranje zadeve pod vodstvom državne sekretarke Tine Heferle se je 14. in 15. oktobra 2025 v Londonu udeležila srečanja notranjih ministrov Berlinskega procesa. Udeleženci so razpravljali o krepitvi regionalnega sodelovanja na področju varovanja in upravljanja meja, zaščiti žensk in deklic v digitalni dobi ter krepitvi sodelovanja na področju preprečevanja organiziranega kriminala. Srečanja so se udeležili ministri in drugi visoki predstavniki partnerskih držav EU, držav Zahodnega Balkana, visoki predstavniki evropskih inštitucij in regionalnih organizacij. Teme, povezane z varnostjo in migracijami bodo obravnavane tudi na vrhu voditeljev Berlinskega procesa, ki bo 22. oktobra 2025 v Londonu.

Državna sekretarka Tina Heferle je v razpravi o krepitvi regijskega sodelovanja na področju upravljanja meja, omejevanje nedovoljenih migracij in delovanja kriminalnih združb poudarila pomen usklajenega regionalnega pristopa članic Berlinskega procesa na Zahodnem Balkanu. Da bi našli učinkovite in izvedljive rešitve za skupne izzive je treba ukrepe vedno izvajati v sodelovanju s partnerji na Zahodnem Balkanu. Poudarila je, da se na področju krepitve upravljanja meja, zagotavljanja hitrih azilnih postopkov, boja proti tihotapljenju migrantov, spodbujanja sodelovanja na področju ponovnega sprejema in vračanja ter usklajevanja vizumske politike sklicujemo na akcijski načrt EU za Zahodni Balkan in poiskati povezave in sinergije z obstoječimi projekti EU v regiji. Ob tem je pozvala tudi h krepitvi sodelovanja z agencijo Frontex in Europol ter uporabo Evropske multidisciplinarne platforme proti kriminalnim grožnjam (EMPACT).

Nezakonite migracije v regiji spodbujajo in omogočajo organizirane kriminalne skupine, ki z nezakonitim prevozom migrantov in trgovino z ljudmi ustvarjajo ogromne dobičke. Te skupine iste poti uporabljajo tudi za druge nezakonite dejavnosti, kot sta tihotapljenje drog in strelnega orožja. Na področju tihotapljenja migrantov Slovenija ceni podporo in dejavnosti Europola, zlasti operativno delovno skupino Zebra, ki združuje policijske organe več članic Berlinskega procesa. Kot odličen primer sodelovanja za obvladovanje varnostih tveganj v regiji je državna sekretarka izpostavila redna srečanja šefov policij v okviru Procesa Brdo, katerih cilj je okrepiti izmenjavo informacij in policijsko sodelovanje v regiji Zahodnega Balkana. Tudi v partnericah Zahodnega Balkana se soočajo s pomanjkanjem delovne sile, zato aktivno iščejo delovno silo zunaj svojih meja. Državna sekretarka Heferle je ob tem predlagala, da se podporo regiji ponudi tudi pri sklepanju sporazumov o delovni sili z drugimi državami, ki vključujejo zaščitne ukrepe za preprečevanje zlorab.

Na konferenci so razpravljali tudi o zaščiti deklic in žensk v digitalni dobi in prizadevanjih za varnejšo družbo. Slovenija pri tem pozdravlja vse napore pri urejanju tako pomembne problematike, kot je zaščita mladoletnih oseb na svetovnem spletu s pomočjo varnostnih mehanizmov in novih tehnoloških orodij. Poleg tehničnih rešitev za varno uporabo spleta mladih je treba veliko pozornosti nameniti tudi problematiki uporabe spleta. Za Slovenijo je bistvena hitra in učinkovita zaznava spolne zlorabe, saj lahko s tem preprečimo nadaljnjo zlorabo otroka, ga zaščitimo in mu nudimo ustrezno strokovno pomoč, storilca pa ustrezno obravnavamo ob doslednem spoštovanju zakonodaje. Pri odkrivanju spolnih zlorab otrok imajo ponudniki internetnih storitev ključno vlogo. Na tem področju so pomembne tudi preventivne aktivnosti. Organom odkrivanja, preiskovanja in pregona pa morajo biti na voljo ustrezna orodja, zakonodaja in mehanizmi, s katerimi lahko učinkovito odkrivajo storilce tovrstnih zavrženih dejanj.

Ob robu srečanja je državna sekretarka Heferle opravila tudi več dvostranskih pogovorov z udeleženci.